**Denne artikkelen bygger på én eller flere primærkilder og/eller kilde(r) som er nært knyttet til artikkelens emne.** Du bør forsyne enkeltpåstandene i saken med referanser med kildehenvisninger som lar seg verifisere gjennom pålitelige, uhildede sekundær- eller tertiærkilder.

**Simula Metropolitan Center for Digital Engineering AS** (**SimulaMet**) er et forskningssenter som ble etablert i 2018 for å drive forskning på utvalgte områder innen informatikk, samt for å veilede doktorgrads- og masterstudenter ved Høgskolen i Oslo og Akershus, som senere skiftet navn til Oslomet – storbyuniversitetet. Forskningssenteret eies og drives av Simula Research Laboratory og Oslomet – storbyuniversitetet i fellesskap.

Bakgrunn
--------

Senteret ble etablert som et svar på det nasjonale og europeiske behovet for å styrke forsknings- og utdanningskapasiteten innen IKT og digitalisering.

Organisasjonsform
-----------------

SimulaMet er et statlig eid aksjeselskap som holder til i Oslomets lokaler på Bislett. Det ble grunnlagt av en gruppe seniorforskere ledet av professor Olav Lysne som direktør. Simula Research Laboratory har en eierandel på 51 prosent, og OsloMet - Storbyuniversitetet har en eierandel på 49 prosent. Selskapet er et ideelt og allmennyttig foretak og har ikke erverv til formål, og deler ikke ut utbytte til sine eiere.

Virksomhet
----------

SimulaMet bedriver forskningsaktiviteter knyttet til nettverk og kommunikasjonssystemer, kunstig intelligens og maskinlæring, samt IT-ledelse og styring. I tillegg har senteret ansvar for å utdanne og veilede doktorgrads- og masterstudenter ved OsloMet, støtte gründerbedrifter og lisensiere forskningsresultater.

Som partner til OsloMet har SimulaMet blant annet bidratt til å utvikle et Ph.D.-program innen ingeniørvitenskap, samt vært med på å opprette OsloMet AI Lab. OsloMet AI Lab er et forskningssenter som forvalter forsknings- og studentprosjekter innen kunstig intelligens. 

Senteret har etablerte forskningsområder innen digitalisering og IT. Herunder finner man blant annet Center for Resilient Networks and Applications (CRNA) og Effektiv Digitalisering av Offentlig Sektor (EDOS). Disse sentrene mottar finansiering fra kommunal- og moderniseringsdepartementet.

Center for Resilient Networks and Applications (CRNA) ble etablert i 2014 og fokuserer på robustheten og sikkerheten til IKT-infrastrukturer. Kommunal- og moderniseringsdepartementet har gitt senteret ansvar for drift av en teknologi som skal overvåke tilstanden til den norske teleinfrastrukturen, spesielt de mobile bredbåndsnettene, og publisere en årlig rapport om det.

Effektiv Digitalisering av Offentlig Sektor (EDOS) ble etablert i 2020 og skal bidra med ny kunnskap om effektiv digitalisering av offentlig sektor. Dette innebærer blant annet innspill til forbedring av prosesser og metoder for utvikling av digitale løsninger, samt forskningsbasert bistand til kommunal- og moderniseringsdepartementet og andre deler av offentlig sektor.

Referanser
----------

1. ↑   Enhetsregisteret[Hentet fra Wikidata]
2. 1 2  «Nøkkelopplysninger fra Enhetsregisteret - Brønnøysundregistrene». *w2.brreg.no*. Besøkt 10. februar 2021.
3. ↑  «Simula Årsrapport 2018» (PDF). Simula Research Lab. 6. mars 2019. Arkivert fra originalen (PDF) 15. april 2020. Besøkt 10. februar 2021. «Simula Metropolitan Center for Digital Engineering AS («SimulaMet») ble etablert i 2018, med SRL og Oslo Metropolitan University som eiere med henholdsvis 51 % og 49 % eierandel.»
4. ↑  «Simula Metropolitan Center for Digital Engineering». *www.simula.no* **(engelsk)**. 16. april 2018. Besøkt 10. februar 2021.
5. ↑  «Official opening of Simula Metropolitan». *www.simula.no* **(engelsk)**. 13. februar 2019. Arkivert fra originalen 25. september 2020. Besøkt 10. februar 2021.
6. ↑  storbyuniversitetet, OsloMet-. «OsloMet Artificial Intelligence Lab». *www.oslomet.no* **(norsk)**. Besøkt 10. februar 2021.
7. ↑  «EDOS». *Untitled* **(engelsk)**. Besøkt 10. februar 2021.
8. ↑  «Tildelingsbrev til Noregs Forskingsråd 2021» (PDF). Regjeringen. 25. januar 2021. Besøkt 10. februar 2021.
9. ↑  «The Center for Resilient Networks and Applications». *www.simulamet.no* **(engelsk)**. Besøkt 10. februar 2021.
10. ↑  «| Simula Metropolitan Center for Digital Engineering». *www.simulamet.no*. Besøkt 10. februar 2021.

Eksterne lenker
---------------

* SimulaMets nettside

|  |  |
| --- | --- |
| Oppslagsverk/autoritetsdata | Brønnøysundregistrene
 |